BMCના અધિકારીઓ પર ફરિયાદોની કોઈ અસર થતી નથી એવો સામાન્ય રીતે જનતાને અનુભવ થાય છે, પણ ઘાટકોપર (વેસ્ટ)માં ખાડાવાળા રોડને રિપેર કરવા માટે ટ્રાફિક-વિભાગે BMCમાં ફરિયાદો કર્યા પછી એને એક બિનસરકારી સંસ્થાની આ કામ માટે મદદ લેવાની જરૂર પડી હતી. ટ્રાફિક-પોલીસે આ સંસ્થાના સંચાલકોને ફોન કરીને કહેવું પડ્યું હતું કે અમે BMCમાં ફરિયાદ કરી-કરીને થાકી ગયા છીએ. હવે આ જગ્યાએ વધુ અકસ્માતો થાય એ પહેલાં તમે અમારી મદદે આવો. આખરે એ સંસ્થાની મધ્યસ્થીથી BMCએ ૨૪ કલાકમાં આ ખાડાવાળા રોડને રિપેર કરી નાખ્યો હતો.